b'\n_START_ARTICLE_\nKrybende l\xc3\xa6bel\xc3\xb8s\n_START_SECTION_\nBeskrivelse\n_START_PARAGRAPH_\nDe lidt rynkede, men ogs\xc3\xa5 blanke og h\xc3\xa5rl\xc3\xb8se blade er ovale til \xc3\xa6gformede med hel eller svagt takket rand. Fra midten af rosetten dannes lodrette, blomsterb\xc3\xa6rende skud med modsatte blade, som er bl\xc3\xa5lige oppe under blomsterstanden._NEWLINE_Blomsterne er samlet ved enden af skuddet i et opret aks. De enkelte blomster er bl\xc3\xa5 og uregelm\xc3\xa6ssige. Fra bladrosetten dannes der udl\xc3\xb8bere med mange sm\xc3\xa5 rosetter. Hver af disse rosetter sl\xc3\xa5r rod og danner nye planter. Fr\xc3\xb8ene modner godt og spirer villigt._NEWLINE_Rodnettet er kraftigt og tr\xc3\xa6vlet. Planten udvikler en slags jordtr\xc3\xa6thed, s\xc3\xa5dan at gamle bladrosetter visner bort og efterlader n\xc3\xb8gne pletter._NEWLINE__NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,25 \xc3\x97 0,25 m (25 \xc3\x97 25 cm/\xc3\xa5r), udl\xc3\xb8berne ikke medregnet. 9 planter d\xc3\xa6kker 1 m\xc2\xb2 p\xc3\xa5 et \xc3\xa5r. Disse m\xc3\xa5l kan fx bruges til beregning af planteafstande, n\xc3\xa5r arten anvendes som kulturplante.'